钦定古今图书集成/明伦汇编/闺媛典/第007卷 > 《燕歌行》萧子显
## 钦定古今图书集成/明伦汇编/闺媛典/第007卷 > 《燕歌行》萧子显

“风光迟舞出青𬞟，兰条翠鸟鸣发春。洛阳梨花落如
雪，河边细草细如茵。桐生井底叶交枝，今看无端双
燕离。五重飞楼入河汉，九华阁道暗清池。遥看白马
津上吏，传道黄龙征戍儿。明月金波徒照妾，浮云玉
叶君不知。”“思君昔去柳依依，至今八月避暑归。”明珠
蚕茧勉登机，郁金香花特香衣。洛阳城头鸡欲曙，丞
相府中乌未飞。夜梦征人缝狐貉，私怜织妇裁锦绯，
吴刀郑绵络，寒闺夜被薄。芳年海上水中凫，日暮寒
夜空城雀。